बृहत्संहिता/अध्यायः ७२
७२ छत्रलक्षणाध्यायः ।।
 निचितं तु[क्ऽस्त्र्. नु] हंसपक्षैः कृकवाकुमयूरसारसानां वा ।	
 दौकूल्येन[क्.दौकूलेन] नवेन तु समन्ततश्छादितं शुक्लम् ।।	७२.०१ ।। 
 मुक्ताफलैरुपचितं प्रलम्बमालाआविलं स्फटिकमूलम् ।	
 षड्ढस्तशुद्धहैमं नवपर्वनगएकदण्डं तु ।।	७२.०२ ।। 
 दण्डार्धविस्तृतं तत्समावृतं रत्नभूषितम्[क्.रत्नविभूषितम्, क्ऽस्त्र्. रत्नभूषितम्] उदग्रम् ।	
 नृपतेस्तदातपत्रं कल्याणपरं विजयदं च ।।	७२.०३ ।। 
 युवराजनृपतिपत्न्योः सेनापतिदण्डनायकानां च ।	
 दण्डो +अर्धपञ्चहस्तः समपञ्च*कृतो +अर्ध[क्.कृतार्ध]विस्तारः ।।	७२.०४ ।। 
 अन्येषां उष्णघ्नं प्रसादपट्टैर्विभूषितशिरस्कम् ।	
 व्यालम्बिरत्नमालं छत्रं कार्यं तु[क्.च] मायूरम् ।।	७२.०५ ।। 
 अन्येषां तु नराणां शीतऽतपवारणं तु चतुरस्रम्[क्.चतुरश्रम्] ।	
 समवृत्तदण्डयुक्तं छत्रं कार्यं तु विप्राणाम् ।।	७२.०६ ।।